CELEX: 31985D0021
Language: el
Date: 1984-12-05 00:00:00
Title: 85/21/ΕΟΚ: Απόφαση της Επιτροπής της 5ης Δεκεμβρίου 1984 σχετικά με την έγκριση τροποποίησης του προγράμματος για την ανάπτυξη συστήματος παροχής γεωργικών συμβουλών στην Ελλάδα, σύμφωνα με τον κανονισμό (ΕΟΚ) αριθ. 2966/83 του Συμβουλίου (Το κείμενο στην ελληνική γλώσσα είναι το μόνο αυθεντικό)

Avis juridique important

|

31985D0021

85/21/ΕΟΚ: Απόφαση της Επιτροπής της 5ης Δεκεμβρίου 1984 σχετικά με την έγκριση τροποποίησης του προγράμματος για την ανάπτυξη συστήματος παροχής γεωργικών συμβουλών στην Ελλάδα, σύμφωνα με τον κανονισμό (ΕΟΚ) αριθ. 2966/83 του Συμβουλίου (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 013 της 16/01/1985 σ. 0019 - 0019

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 5ης Δεκεμβρίου 1984  σχετικά με την έγκριση τροποποίησης του προγράμματος για την ανάπτυξη συστήματος παροχής γεωργικών συμβουλών στην Ελλάδα, σύμφωνα με τον κανονισμό (ΕΟΚ) αριθ. 2966/83 του Συμβουλίου  (Το κείμενο στην ελληνική γλώσσα είναι το μόνο αυθεντικό)  (85/21/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2966/83 του Συμβουλίου της 19ης Οκτωβρίου 1983 σχετικά με την ανάπτυξη συστήματος παροχής γεωργικών συμβουλών στην Ελλάδα (1), όπως τροποποιήθηκε τελευταία από τον κανονισμό (ΕΟΚ) αριθ. 1301/84 (2), και ιδίως το άρθρο 3 παράγραφος 4,  Εκτιμώντας:  ότι η ελληνική κυβέρνηση ανακοίνωσε, στις 11 Οκτωβρίου 1984, μία τροποποίηση του προγράμματος για την ανάπτυξη του συστήματος για την παροχή γεωργικών συμβουλών στην Ελλάδα, το οποίο εγκρίθηκε με την απόφαση 84/40/ΕΟΚ της Επιτροπής (3) για τα μέτρα των οποίων η πραγματοποίηση προβλέπεται για το 1984·  ότι οι προβλεπόμενες τροποποιήσεις του εν λόγω προγράμματος ανταποκρίνονται στους στόχους και τα κριτήρια του κανονισμού (ΕΟΚ) αριθ. 2966/83 και επιτρέπουν την εφαρμογή των αναγκαίων μέτρων για την ανάπτυξη της παροχής γεωργικών συμβουλών κατά τη διάρκεια των ετών 1984 και 1985·  ότι η διάρκεια για την πραγματοποίηση της δράσης παρατείνεται επί δύο έτη βάσει του κανονισμού (ΕΟΚ) αριθ. 1301/84·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Εγκρίνεται η τροποποίηση του προγράμμματος για την ανάπτυξη του συστήματος παροχής γεωργικών συμβουλών στην Ελλάδα, η οποία ανακοινώθηκε από την ελληνική κυβέρνηση στις 11 Οκτωβρίου 1984.  2. Η έγκριση του προγράμματος που αναφέρεται στην προηγούμενη παράγραφο, ισχύει και για τα μέτρα των οποίων η πραγματοποίηση προβλέπεται για το 1985.  Άρθρο 2  Η παρούσα απόφαση απευθύνεται στην Ελληνική Δημοκρατία.  Βρυξέλλες, 5 Δεκεμβρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 293 της 25. 10. 1983, σ. 1.  (2) ΕΕ αριθ. L 125 της 12. 5. 1984, σ. 5.  (3) ΕΕ αριθ. L 23 της 28. 1. 1984, σ. 41.